᱘

᱘ (ᱤᱨᱟᱹᱞ) ᱫᱚ ᱚᱞ ᱪᱤᱠᱤ ᱞᱤᱯᱤ ᱨᱮ ᱵᱮᱵᱷᱟᱨᱚᱜ ᱠᱟᱱ ᱮᱞ ᱠᱟᱱᱟ, ᱱᱟᱶᱟ ᱫᱚ ᱫᱚ ᱗ ᱟᱨ ᱙ ᱛᱟᱞᱟ ᱨᱮᱭᱟᱜ ᱮᱞ ᱠᱟᱱᱟ᱾ ᱱᱶᱟ ᱫᱚ ᱡᱚᱲ ᱮᱞ ᱠᱟᱱᱟ᱾ 
ᱮᱞᱠᱷᱟ ᱨᱮ 
 ᱱᱚᱶᱟ ᱫᱚ ᱑, ᱒ ᱟᱨ ᱔ ᱛᱮ ᱥᱚᱢᱯᱩᱨᱩᱱ ᱦᱟᱴᱟᱟᱬᱚᱜᱼᱟ ᱾ 
 ᱔ ᱨᱮᱭᱟᱜ ᱒ ᱫᱟᱣᱟᱬ ᱟᱨ ᱒ ᱨᱮᱭᱟᱜ ᱔ ᱫᱟᱣᱟᱬ ᱫᱚ ᱤᱨᱟᱹᱞ ᱦᱩᱭᱩᱜᱼᱟ 
 ᱒ ᱨᱮᱭᱟᱜ ᱫᱟᱲᱮ ᱓ ᱠᱷᱟᱱ ᱤᱨᱟᱹᱞ ᱦᱩᱭᱩᱜᱼᱟ᱾ 
ᱜᱟᱵᱟᱬ
ᱦᱟᱴᱟᱬ
ᱥᱟᱬᱮᱥ ᱨᱮ 
 ᱚᱜᱚᱥᱴᱚ ᱒᱔, ᱒᱐᱐᱖ ᱨᱮ ᱯᱞᱩᱴᱚ ᱮᱸᱜᱮᱞ ᱥᱟᱬᱮᱥᱤᱭᱟᱹ ᱠᱚ ᱚᱪᱚᱜ ᱠᱮᱫᱮ ᱛᱟᱭᱚᱢ ᱱᱤᱛ ᱱᱚᱶᱟ ᱚᱶᱟᱝ ᱨᱮᱫᱚ ᱘ ᱜᱚᱴᱟᱝ ᱮᱸᱜᱮᱞ ᱢᱮᱱᱟᱜ ᱠᱚᱣᱟ ᱾ 
 ᱘ ᱫᱚ ᱡᱤᱣᱤ ᱦᱚᱭ (oxygen) ᱨᱮᱭᱟᱜ ᱟᱴᱚᱢᱤᱠ ᱱᱚᱢᱵᱚᱨ ᱠᱟᱱᱟ᱾ 
 ᱵᱤᱸᱫᱤ (spider) ᱟᱨ ᱚᱱᱟ ᱡᱟᱹᱛᱤ ᱨᱮᱱ ᱡᱤᱭᱟᱹᱞᱤ ᱠᱚᱣᱟᱜ ᱤᱨᱟᱹᱞ ᱜᱚᱴᱟᱝ ᱡᱟᱸᱜᱟ ᱢᱮᱱᱟᱜᱼᱟ ᱾ 
 ᱚᱠᱴᱚᱯᱚᱥᱟᱜ ᱤᱨᱟᱹᱞ ᱫᱚᱴᱟᱝ ᱡᱟᱸᱜᱟ/ᱛᱤ ᱢᱮᱱᱟᱜᱼᱟ ᱾

ᱫᱷᱚᱨᱚᱢ ᱨᱮ
ᱚᱠᱟ ᱫᱷᱚᱨᱚᱢ ᱥᱟᱶ ᱤᱨᱟᱹᱞ ᱨᱮᱭᱟᱜ ᱪᱮᱫ ᱞᱮᱠᱟ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱚᱱᱟ ᱜᱮ ᱞᱟᱛᱟᱨ ᱨᱮ ᱮᱢ ᱮᱱᱟ ᱾ 
ᱵᱩᱫᱽᱫᱷᱚ ᱫᱷᱚᱨᱚᱢ

 ᱵᱩᱫᱽᱫᱷᱚ ᱫᱷᱚᱨᱚᱢ ᱨᱮᱭᱟᱜ ᱫᱷᱚᱨᱢᱚ ᱪᱚᱠᱨᱚ ᱨᱮ ᱤᱨᱟᱹᱞ ᱜᱚᱴᱟᱝ ᱟᱨᱟ ᱢᱮᱱᱟᱜᱼᱟ ᱾ 
 ᱜᱚᱣᱛᱚᱢ ᱵᱩᱫᱽᱫᱷᱚᱣᱟᱜ ᱤᱨᱟᱹᱞ ᱜᱚᱴᱟᱝ ᱛᱚᱦᱚᱨ (Noble eightfold path) ᱢᱮᱱᱟᱜᱼᱟ ᱾ ᱚᱱᱟ ᱠᱚᱫᱚ- 
 ᱥᱚᱛ ᱵᱷᱟᱵᱽᱱᱟ (Right view)
 ᱥᱚᱛ ᱚᱠᱨᱟᱬ (Right resolve)
 ᱥᱚᱛ ᱞᱟᱹᱭ (Right speech)
 ᱥᱚᱛ ᱠᱟᱹᱢᱤ (Right action)
 ᱥᱚᱛ ᱡᱤᱵᱤᱠᱟ (Right livelihood)
 ᱥᱚᱛ ᱢᱮᱦᱱᱚᱛ (Right effort)
 ᱥᱚᱛ ᱩᱱᱩᱭᱦᱟᱹᱨ (Right mindfulness)
 ᱥᱚᱛ ᱛᱚᱱᱚᱯᱟ (Right concentration)

 ᱯᱷᱤᱞᱢ ᱟᱨ ᱴᱮᱞᱤᱵᱷᱤᱡᱚᱱ ᱨᱮ
 8 guys ᱫᱚ ᱒᱐᱐᱓ ᱥᱟᱞ ᱨᱮᱭᱟᱜ ᱠᱷᱟᱴᱚ ᱯᱷᱤᱞᱢ ᱠᱟᱱᱟ, ᱰᱟᱱᱮ ᱠᱩᱠ ᱚᱞ ᱟᱨ ᱫᱤᱥᱟᱹᱭ ᱩᱫᱩᱫ ᱟᱠᱟᱜᱼᱟ ᱾ 
 8 mile ᱫᱚ ᱒᱐᱐᱒ ᱥᱟᱞ ᱨᱮᱭᱟᱜ ᱯᱷᱤᱞᱢ ᱠᱟᱱᱟ, ᱠᱩᱨᱴᱤᱥ ᱦᱟᱱᱥᱚᱱ ᱫᱤᱥᱟᱹᱭ ᱩᱫᱩᱜ ᱟᱠᱟᱜᱼᱟ ᱾

ᱠᱷᱮᱞ ᱨᱮ 
 ᱒᱐᱐᱘ ᱥᱟᱞ ᱪᱟᱭᱱᱟ ᱨᱮᱭᱟᱜ ᱵᱮᱡᱤᱝ ᱚᱞᱚᱢᱯᱤᱠ ᱫᱚ ᱐᱘/᱐᱘/᱐᱘ ᱦᱤᱞᱚᱜ ᱐᱘:᱐᱘:᱐᱘ p.m. ᱨᱮ ᱮᱦᱚᱵ ᱞᱮᱱᱟ᱾ 

ᱵᱟᱦᱨᱮ ᱡᱚᱱᱚᱲ 

https://en.m.wikipedia.org/wiki/8

ᱥᱟᱹᱠᱷᱭᱟᱹᱛ 

Category:Mathematics
Category:ᱮᱞᱠᱷᱟ